laion/Wikipedia-Exotic huggingface dataset:
বেঞ্জামিন ম্যাকো হিল

বেঞ্জামিন ম্যাকো হিল (ইংরেজি: Benjamin Mako Hill) একজন ফ্রি সফটওয়্যার কর্মি, হ্যাকার, এবং লেখক। তিনি ডেবিয়ান ও উবুন্টু প্রকল্পে অবদানকারী ও ফ্রি সফটওয়্যার ডেভেলপার এবং Debian GNU/Linux 3.1 Bible, The Official Ubuntu Server Book, এবং The Official Ubuntu Book বিষয়ের তিনটি বইয়ের সহকারী লেখক। হিল ওয়াশিংটন বিশ্ববিদ্যালয়ের যোগাযোগ বিভাগের সহকারী অধ্যাপক, এবং ফ্রি সফটওয়্যার ফাউন্ডেশনের পরিচালক বোর্ডের সদস্য। Debian GNU/Linux 3.1 Bible (ডেবিয়ান গ্নু/লিনাক্স ৩.১ বাইবেল) আইএসবিএন ৯৭৮-০-৭৬৪৫-৭৬৪৪-৭ The Official Ubuntu Server Book (প্রাতিষ্ঠানিক উবুন্টু সার্ভার বই) আইএসবিএন ৯৭৮-০১৩৩০১৭৫৩৩ The Official Ubuntu Book (প্রাতিষ্ঠানিক উবুন্টু বই) আইএসবিএন ৯৭৮-০-১৩-২৪৩৫৯৪-৯ হিল, বেঞ্জামিন। "বেঞ্জামিন ম্যাকো হিলের সাথে যোগাযোগ করুন"। সংগ্রহের তারিখ ১৬ ডিসেম্বর ২০১৮।  "লেসিগ, স্টলম্যান অন 'ওপেন সোর্স' ডিআরএম • দ্যা রেজিস্টার"।  "হিল, বেঞ্জামিন ম্যাকো"। ওয়াশিংটন বিশ্ববিদ্যালয়। ফেব্রুয়ারি ২১, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৬, ২০১৪।  "এফএসএফ - নেতৃত্ব"। ফ্রি সফটওয়্যার ফাউন্ডেশন। ২৫ জুন ২০০৭। সংগ্রহের তারিখ ১৬ ডিসেম্বর ২০১৮।  উইকিমিডিয়া কমন্সে বেঞ্জামিন ম্যাকো হিল সংক্রান্ত মিডিয়া রয়েছে। দাপ্তরিক ওয়েবসাইট
সিরাজগঞ্জ এক্সপ্রেস

সিরাজগঞ্জ এক্সপ্রেস (ট্রেন নং ৭৭৫/৭৭৬) বাংলাদেশে বাংলাদেশ রেলওয়ে কর্তৃক পরিচালিত ঢাকা ও সিরাজগঞ্জের মধ্যে চলাচলকারী একটি আন্তঃনগর ট্রেন। "সিরাজগঞ্জবাসী স্বার্থরক্ষা সংগ্রাম কমিটি"-র ব্যানারে ২০০০ সাল থেকে "হয় রেল−নয় জেল" স্লোগানে আন্দোলন শুরু করে। এই আন্দোলনের ধারাবাহিকতায় ২০০৯ সালের ৯ই এপ্রিল প্রধানমন্ত্রী শেখ হাসিনা সিরাজগঞ্জ সরকারি বিশ্ববিদ্যালয় কলেজের জনসভায় সিরাজগঞ্জকে রেল নেটওয়ার্কের আওতায় ঘোষণা দেন। প্রধানমন্ত্রীর এই ঘোষণার বাস্তবায়ন করতে ২০১৩ সালের ২৭শে জুন সিরাজগঞ্জ এক্সপ্রেস চালু হয়। ঐ সময়ে পুরনো লোকোমোটিভ ও কোচ সংবলিত ট্রেনটি সকাল ৭টায় ঈশ্বরদী জংশন থেকে ছেড়ে বেলা ১০টায় সিরাজগঞ্জ বাজার হয়ে ঢাকার কমলাপুরে যাতায়াত শুরু করে। যাত্রী আকৃষ্ট করতে ব্যর্থ হওয়ায় আবারও ২০১৫ সালের ১৩ই ডিসেম্বর ট্রেনটির সময় ও রুট পরিবর্তন করে ভোর ৬টায় সিরাজগঞ্জ বাজার থেকে যাত্রা শুরু করে সরাসরি ঢাকায়, এবং বিকেল ৫টায় ঢাকার কমলাপুর থেকে ছেড়ে রাতে সিরাজগঞ্জ বাজারে আসা যাওয়া শুরু করে। কিন্তু এটিতে যাত্রী অনেক কমে যায় ও একটি অলাভজনক ট্রেন হিসেবে এখনো চলাচল করছে। সিরাজগঞ্জ এক্সপ্রেসে ১১টি কোচে ৯৬৬টি আসন রয়েছে। এর মধ্যে তাপানুকুল স্লিপার শ্রেণীর ৭৮টি, স্নিগ্ধার ১০৫টি এবং শোভন চেয়ারের ৭৮৩টি আসন রয়েছে। ০২/১০/২০২০: টাঙ্গাইলের কা‌লিহাতী উপজেলার হাতিয়া নামক এলাকায় কাভার্ডভ‌্যান ও পিকআপ সংঘর্ষ হয়। এতে কাভার্ডভ‌্যান‌টি ছিট‌কে চলন্ত সিরাজগঞ্জ এক্সপ্রেসের পাওয়ার কারের সাথে সংঘর্ষ হয়। এরপর সে‌টি দ্বিতীয়বার ছিট‌কে ট্রেনের তে‌লের টে‌ঙ্কির সা‌থে সংঘর্ষ হ‌লে তে‌লের টে‌ঙ্কি ক্ষতিগ্রস্ত হ‌য়ে তেল বের হ‌তে থা‌কে। এই দুর্ঘটনায় কাভার্ডভ্যানের চালক নিহত হয় এবং অন্তত চারজন আহত হয়। "সিরাজগঞ্জ এক্সপ্রেসের বগি বারবার কেন লাইনচ্যুত হচ্ছে"। জনকণ্ঠ। সংগ্রহের তারিখ ২৭ জুলাই ২০১৫। [স্থায়ীভাবে অকার্যকর সংযোগ] "ঢাকা ট্রেন এর সময়সূচি ঢাকা হইতে আন্তঃনগর ট্রেন:"। বাংলাদেশ জাতীয় তথ্য বাতায়ন। ৩০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৯।  "সিরাজগঞ্জ-ঢাকা সরাসরি চলবে সিরাজগঞ্জ এক্সপ্রেস"। যুগান্তর। সংগ্রহের তারিখ ২১ জুন ২০১৩।  "সিরাজগঞ্জ–ঢাকা ট্রেন চালু"। প্রথম আলো। ৩০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৬।  "টাঙ্গাইলে ট্রেন কাভার্ডভ্যান সংঘর্ষ, নিহত ১"। Barta24 (ইংরেজি ভাষায়)। সংগ্রহের তারিখ ২০২০-১০-০২।  বাংলাদেশ রেলওয়ের ওয়েবসাইট
গের্ড বিনিগ

গের্ড বিনিগ (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন। বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন। ১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা। ১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন। আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ ১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়। গের্ড বিনিগের আত্মজীবনী
লুৎফর রহমান খান আজাদ

লুৎফর রহমান খান আজাদ একজন বাংলাদেশি রাজনীতিবিদ ও সাবেক প্রতিমন্ত্রী। তিনি টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় বিভিন্ন সময় শ্রম ও কর্মসংস্থান, বস্ত্র ও পাট এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রীর দায়িত্ব পালন করেন। বর্তমান তিনি বিএনপির চেয়ারপারসনের উপদেষ্টা হিসেবে দায়িত্ব পালন করছেন। আজাদ ১৯৫৭ সালের ১ জানুয়ারি টাঙ্গাইল জেলার ঘাটাইল উপজেলায় জন্মগ্রহণ করেন। তার পিতার নাম হাবিবর রহমান ও মাতার নাম সুফিয়া খানম। উচ্চ মাধ্যমিক পর্যন্ত লেখাপড়া করে তিনি রাজীতিতে প্রবেশ করেন। আজাদ ঘাটাইল উপজেলা নিয়ে গঠিত টাঙ্গাইল-৩ নির্বাচনী আসন থেকে ১৯৯১, ১৯৯৬, ২০০১ সালের জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। এ তিনটি নির্বাচনে তিনি তার চাচাত ভাই ও আওয়ামী লীগের শামসুর রহমান খান শাহজাহানের সাথে প্রতিদ্বন্দ্বীতা করে যথাক্রমে ৭১,১৫৭, ৭৩,৮১৫ ও ৯৪,৪২০ ভোট পান ও বিজয়ী হন। ২০০৮ সালের নবম জাতীয় সংসদ নির্বাচনে একই আসনে বাংলাদেশ আওয়ামী লীগের প্রার্থী মতিউড় রহমানের সাথে প্রতিদ্বন্দ্বীতা করে ৮৩,০৭৬ ভোট লাভ করেন এবং পরাজিত হন। ২০১৮ সালের নির্বাচনে একই আসনে বাংলাদেশ জাতীয়তাবাদী দলের মনোনয়ন লাভ করেন। আজাদ, খালেদা জিয়ার দ্বিতীয় মন্ত্রিসভায় ২০০২ সালের ১১ ফেব্রুয়ারি থেকে ২০০৩ সালের ২২ মে পর্যন্ত শ্রম ও কর্মসংস্থান মন্ত্রণালয়ের প্রতিমন্ত্রী, ২২ মে ২০০৩ থেকে ৬ মে ২০০৪ পর্যন্ত বস্ত্র ও পাট মন্ত্রণালয়ের প্রতিমন্ত্রী এবং ২০০৬ সালের ৯ জুলাই থেকে ২৯ অক্টোবর পর্যন্ত প্রবাসী কল্যাণ ও বৈদেশিক কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব পালন করেন। "এমপি রানার আসন দখলে নিতে আ.লীগের অর্ধডজন নেতা মাঠে"। Bhorer Kagoj। ২৫ জুলাই ২০১৮। সংগ্রহের তারিখ ১৬ ডিসে ২০১৮।  https://www.banglanews24.com/mathe-ghate-voter-kotha/news/bd/685140.details "Election Commission Bangladesh: Candidate Disclosure"। IIS Windows Server। ২৫ জুন ২০০৯। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসে ২০১৮।  "লুতফর রহমান খান আজাদ"। প্রথম আলো। ১০ নভে ২০১৮। ২৭ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসে ২০১৮।  "আওয়ামী লীগের বিভক্তি কাজে লাগাতে চায় বিএনপি"। সমকাল। সংগ্রহের তারিখ ১৬ ডিসে ২০১৮।  "মনোনয়ন দ্বন্দ্বে আওয়ামী লীগ বিএনপিতে স্বস্তি"। মানবজমিন। সংগ্রহের তারিখ ১৬ ডিসে ২০১৮।  Kantho, Kaler (১৮ সেপ্টে ২০১৮)। "বিএনপির ১৭৩ প্রার্থী প্রায় চূড়ান্ত - কালের কণ্ঠ"। Kalerkantho। সংগ্রহের তারিখ ১৬ ডিসে ২০১৮।
কমার্স কলেজ

কমার্স কলেজ ভারত, বাংলাদেশের ও অন্যথা 'কমার্স কলেজ' নামের শিক্ষা প্রতিষ্ঠানগুলিকেই নির্দেশ করে:- ঢাকা কমার্স কলেজ- বাংলাদেশের রাজধানী ঢাকা শহরের মিরপুরে অবস্থিত একটি উচ্চ মাধ্যমিক ও স্নাতকোত্তর কলেজ। সরকারি কমার্স কলেজ - বাংলাদেশের দক্ষিণ পূর্বাঞ্চলীয় শহর চট্টগ্রামের আগ্রাবাদ এলাকায় অবস্থিত একটি কলেজ। আজম খান কমার্স কলেজ- যশোর সড়ক, খুলনায় অবস্থিত বাংলাদেশে প্রথম বাণিজ্য কলেজ। গোয়েঙ্কা কলেজ অব কমার্স- কলকাতার একটি কলেজ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
লিভ উলমান

লিভ ইয়োহানে উলমান (Liv Johanne Ullmann; জন্ম: ১৬ ডিসেম্বর ১৯৩৮) হলেন একজন নরওয়েজীয় অভিনেত্রী ও চলচ্চিত্র পরিচালক। তিনি সুয়েডীয় পরিচালক ইংমার বারিমানের পাণিপ্রার্থীদের একজন। উলমান দ্য এমিগ্র্যান্টস (১৯৭১) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং আরও চারটি গোল্ডেন গ্লোবের মনোনয়ন লাভ করেন। ২০০০ সালে তিনি তার নির্মিত দ্বিতীয় চলচ্চিত্র ফেইথলেস-এর জন্য পাল্ম দর পুরস্কারের মনোনয়ন লাভ করেন। তিনি সিনস ফ্রম আ ম্যারিজ (১৯৭৩) ও ফেস টু ফেস (১৯৭৬) চলচ্চিত্রের জন্য দুটি বাফটা পুরস্কার এবং দি ইমিগ্র্যান্টস ও ফেস টু ফেস চলচ্চিত্রের জন্য দুটি একাডেমি পুরস্কারের মনোনয়ন লাভ করেন। উলমান ১৯৫০-এর দশকের মাঝামাঝি সময়ে নরওয়েতে মঞ্চ অভিনেত্রী হিসেবে তার অভিনয় জীবন শুরু করেন। তিনি তার কর্মজীবনের বেশির ভাগ সময়ই মঞ্চে কাজ করেন এবং হেনরিক ইবসেনের আ ডল্‌স হাউজ নাটকে নোরা চরিত্রে অভিনয় করে পরিচিতি অর্জন করেন। কিন্তু পরবর্তী সময়ে তিনি সুয়েডীয় পরিচালক ইংমার বারিমানের চলচ্চিত্রে কাজ শুরু করার পর অধিক খ্যাতি অর্জন করেন। তিনি বারিমানের ১০টি চলচ্চিত্রে অভিনয় করেন, তন্মধ্যে উল্লেখযোগ্য হল পারসোনা (১৯৬৬), দ্য প্যাসন অব অ্যানা (১৯৬৯), ক্রাইজ অ্যান্ড হুইস্পার্স (১৯৭২) ও অটাম সোনাটা (১৯৭৮)। শেষোক্ত চলচ্চিত্রে তার সাথে অভিনয় করেন ইংরিদ বারিমান এবং এই ছবি দিয়ে ইংরিদ পুনরায় সুয়েডীয় চলচ্চিত্রে কাজ শুরু করেন। উলমানকে প্রায়ই সুয়েডীয় অভিনেতা ও ইংমারের সহকর্মী এরলান্ড ইয়োসেফসনের বিপরীতে অভিনয় করতে দেখা যেত। তার সাথে তিনি সুয়েডীয় টেলিভিশন নাটক সিনস ফ্রম আ ম্যারিজ (১৯৭৩)-এ অভিনয় করেন, যা পূর্ণদৈর্ঘ্য চলচ্চিত্র হিসেবে সম্পাদনা করা হয়েছিল এবং প্রেক্ষাগৃহে প্রদর্শিত হয়েছিল। উলমান রিচার্ড অ্যাটনবারা পরিচালিত আ ব্রিজ টু ফার (১৯৭৭) ছবিতে লরন্স অলিভিয়ের বিপরীতে অভিনয় করেন। "Liv Ullmann"। স্টোর নর্স্ক লেক্সিকন। সংগ্রহের তারিখ ১৬ ডিসেম্বর ২০১৮।  হোল্ডেন, স্টিভেন (১২ ডিসেম্বর ২০১৩)। "A Filmmaker's Hold on His Muse"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১৬ ডিসেম্বর ২০১৮।  ইন্টারনেট ব্রডওয়ে ডেটাবেজে লিভ উলমান (ইংরেজি) ইন্টারনেট মুভি ডেটাবেজে লিভ উলমান  (ইংরেজি) টার্নার ক্লাসিক মুভিজ ডেটাবেজে লিভ উলমান (ইংরেজি)
মোহনপুর ইউনিয়ন

মোহনপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা: মোহনপুর ইউনিয়ন, উল্লাপাড়া; (সিরাজগঞ্জ জেলা) মোহনপুর ইউনিয়ন, গোদাগাড়ী; (রাজশাহী জেলা) মোহনপুর ইউনিয়ন, দেবিদ্বার; (কুমিল্লা জেলা) মোহনপুর ইউনিয়ন, বীরগঞ্জ; (দিনাজপুর জেলা) মোহনপুর ইউনিয়ন, মতলব উত্তর; (চাঁদপুর জেলা) মোহনপুর ইউনিয়ন, সুনামগঞ্জ সদর; (সুনামগঞ্জ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বালিয়া ইউনিয়ন

বালিয়া ইউনিয়ন নামে বাংলাদেশে ৪টি ইউনিয়ন রয়েছে। যথা: বালিয়া ইউনিয়ন, চাঁদপুর সদর (চাঁদপুর জেলা) বালিয়া ইউনিয়ন, ঠাকুরগাঁও সদর (ঠাকুরগাঁও জেলা) বালিয়া ইউনিয়ন, ধামরাই (ঢাকা জেলা) বালিয়া ইউনিয়ন, ফুলপুর (ময়মনসিংহ জেলা) বালিয়ান ইউনিয়ন; (ফুলবাড়িয়া, ময়মনসিংহ) বালিয়াকান্দি ইউনিয়ন; (বালিয়াকান্দি, রাজবাড়ী) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
খানাত

খানাত বা খাগানাত একটি তুর্কি উদ্ভূত শব্দ যা খান শাসিত একটি রাজনৈতিক ব্যবস্থাকে নির্দেশ করে। আধুনিক তুর্কি ভাষায় শব্দটি কাগানলিক বা হানলিক নামে এবং মোঙ্গলীয় ভাষায় খানলিগ নামে ব্যবহৃত হয়। মঙ্গোল সাম্রাজ্যের পূর্বে কিছু খানাত স্থাপিত হয়েছিল। যার মধ্যে উল্লেখযোগ্য হল রোরা খানাত। চেঙ্গিজ খান তার রাজত্বকালে (১২০৬-১২২৭) মঙ্গোল সাম্রাজ্যে তার পরিবারের জন্য আপানিজ স্থাপনের পর, তার পুত্র, কন্যা ও পৌত্রগণ সাম্রাজ্যের বিভিন্ন অংশের উত্তরাধিকারী হন। এই আপানিজ থেকে মঙ্গোল সাম্রাজ্য ও মঙ্গোল খানাতের আবির্ভাব হতে থাকে। খামাগ খানাত, দশম শতাব্দীতে প্রতিষ্ঠিত; মঙ্গোলীয় সমভূমি, অনন, খেরলেন, ও তুল নদীর অববাহিকায় বসতি স্থাপন করে। কেরাইতে খানাত মেরগী খানাত নাইমা খানাত তাতার খানাত চারা খিতাই মঙ্গোল সাম্রাজ্য গোল্ডেন হোর্ড চাগতাই খানাত ইলখানাত ইউয়ান রাজবংশ মঙ্গোলিয়া ভিত্তিক উত্তর ইউয়ান রাজবংশ মঙ্গোলিস্তান কারা দেল খানাত ১৭শ শতাব্দীতে খানাতের পরে প্রতিষ্ঠিত ঐরাতসমূহ হল: খশুত খানাত, ১৬৪২ সালে গুশি খান প্রতিষ্ঠা করেন। কালমিক খানাত, আনুমানিক ১৬৩০ সালে প্রতিষ্ঠিত; ভলগা নদীর নিম্নভূমিতে (আধুনিক রাশিয়া ও কাজাখস্তান) বসতি স্থাপন করে। জুঙ্গার খানাত, ১৬৩৪ সালে প্রতিষ্ঠিত; চীনের শিনচিয়াং অঞ্চল, কিরগিজিস্তান, পূর্ব কাজাখস্তান, ও পশ্চিম মঙ্গোলিয়া জুড়ে বিস্তৃত। তুর্কি খাগানাত পশ্চিম তুর্কি খাগানাত পূর্ব তুর্কি খাগানাত উইঘুর খাগানাত কিরগিজ খাগানাত কারা-খানী খাগানাত খাজার খাগানাত তুর্গেশ খাগানাত কিপচাক খানাত কিউমানিয়া পেচেনেগস আফসারী সাম্রাজ্য সাফাভী সাম্রাজ্য তিমুরী সাম্রাজ্য Jack Weatherford - The Secret History of the Mongol Queens: How the Daughters of Genghis Khan Rescued His Empire, Crown Publishing Group, 2011. Thomas T. Allsen, "Sharing Out the Empire: Apportioned Lands under the Mongols", in Nomads in the Sedentary World, ed. Anatoly M. Khuzanov and André Wink (Richmond, Surrey: Curzon Press, 2001): 172–190. Khamag Mongol Uls, এনসাইক্লোপিডিয়া ব্রিটানিকা Bat-Ocher Bold (2001), Mongolian nomadic society: a reconstruction of the "medieval" history of Mongolia, Richmond, Surrey: Curzon, p. 176, আইএসবিএন ০-৭০০৭-১১৫৮-৯.
অমৃতা সিং

অমৃতা সিং (জন্মঃ ফেব্রুয়ারি ১, ১৯৫৮) হচ্ছেন একজন ভারতীয় চলচ্চিত্র এবং টেলিভিশন অভিনেত্রী। চলচ্চিত্র জগতে আশি এবং নব্বইয়ের দশকে অমৃতা মোটামুটিভাবে ভালোই একজন পরিচিত মুখ ছিলেন। তিনি টেলিভিশন অভিনেত্রী হিসেবেও কাজ করেছেন। অমৃতার বাবা একজন সেনা কর্মকর্তা ছিলেন যার নাম ছিলো শিবিন্দার সিং এবং তার মা রুখসানা সুলতানা ১৯৭০ এর দশকে রাজনীতিবিদ সঞ্জয় গান্ধীর একজন সহযোগী ছিলেন। অমৃতার দাদীর নাম ছিলো মোহিন্দার কর এবং শোভা সিং নামের দিল্লীর এক নামকরা শিল্পপতি মোহিন্দারের পিতা ছিলেন। ঔপন্যাসিক খুশবন্ত সিং এর সঙ্গে অমৃতাদের আত্মীয়তা আছে। চল্লিশ এবং পঞ্চাশের দশকের হিন্দি চলচ্চিত্রাভিনেত্রী পারা বেগম তার অমৃতার একভাবে খালা হতেন এবং হিন্দি চলচ্চিত্রের ছোটখাটো অভিনেতা আইয়ুব খান অমৃতার দূর সম্পর্কের খালাতো ভাই হন। অমৃতা দিল্লীর 'মডার্ন স্কুল'তে অধ্যায়ন করেছিলেন, তিনি হিন্দি ভাষা সহ পাঞ্জাবি ভাষাতেও পারদর্শী। "Film Actress Amrita Singh — Bollywood Star Amrita Singh — Amrita Singh Biography — Amrita Singh Profile"। সংগ্রহের তারিখ ২১ এপ্রিল ২০১৬।  "Amrita Singh's back"। The Hindu। ৬ ডিসেম্বর ২০০৪। সংগ্রহের তারিখ ২২ আগস্ট ২০১১।  "Rare Pictures & Interesting Facts about 80s B-town Sensation Amrita Singh"। Dailybhaskar.com। ১০ ফেব্রুয়ারি ২০১৬। সংগ্রহের তারিখ ২১ এপ্রিল ২০১৬।  Varma, Anuradha (১৪ জুন ২০০৯)। "In Bollywood, everyone's related!"। The Times of India। সংগ্রহের তারিখ ২১ এপ্রিল ২০১৬।  Das, Veena. (Editor); Tarlo, Emma (২০০০)। Violence and subjectivity (9th printing. সংস্করণ)। Berkeley: University of California Press। পৃষ্ঠা 266। আইএসবিএন 9780520216082। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Tarlo, Emma (২০০১)। Unsettling memories : narratives of the emergency in Delhi। Berkeley: University of California Press। পৃষ্ঠা 38–39, 143। আইএসবিএন 9780520231221। সংগ্রহের তারিখ ১৩ ফেব্রুয়ারি ২০১৭।  Gwatkin, Davidson R. "Political will and family planning: the implications of India's emergency experience." Population and Development Review (1979): 29-59. French, Patrick (২০১১)। India : a portrait (1st U.S. সংস্করণ)। New York: Alfred A. Knopf। পৃষ্ঠা 43। আইএসবিএন 978-0307272430। সংগ্রহের তারিখ ১৩ ফেব্রুয়ারি ২০১৭।  "#1975Emergency रुखसाना सुल्ताना : एक मुस्लिम सुंदरी जिसे देखते ही मुस्लिम मर्दों की रूह कांप जाती थी"। ২৯ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৮।  উইকিমিডিয়া কমন্সে অমৃতা সিং সংক্রান্ত মিডিয়া রয়েছে। ইন্টারনেট মুভি ডেটাবেজে অমৃতা সিং (ইংরেজি)
সঞ্জয় গান্ধী

সঞ্জয় গান্ধী (১৪ ডিসেম্বর ১৯৪৬-২৩ জুন ১৯৮০) ভারতের একজন রাজনীতিবিদ ছিলেন; সঞ্জয় ছিলেন ইন্দিরা গান্ধীর পুত্র। তিনি নেহরু- গান্ধী পরিবার এর একজন সদস্য ছিলেন। সঞ্জয় গান্ধীকে সবাই ইন্দিরা গান্ধীর পরে ভারতীয় জাতীয় কংগ্রেসের সভাপতি হবেন বলে ভাবতেন এবং এটাও ভাবা হয়েছিলো সঞ্জয়ই হবেন ইন্দিরার পরের প্রধানমন্ত্রী; কিন্তু একটি বিমান দূর্ঘটনায় সঞ্জয় নিহত হলে তাঁর বড় ভাই রাজীব গান্ধী ইন্দিরার উত্তরসূরী এবং ভারতের প্রধানমন্ত্রী হন। সঞ্জয়ের পত্নী মেনকা গান্ধী এবং ছেলে বরুণ গান্ধী ভারতীয় জনতা পার্টির সদস্য। সঞ্জয়ের জন্ম হয় দিল্লীতে ১৯৪৬ সালের ১৪ ডিসেম্বর ইন্দিরা গান্ধী এবং ফিরোজ গান্ধীর কনিষ্ঠ পুত্র হিসেবে। রাজীব গান্ধীর মতই সঞ্জয় প্রথমে ওয়েলহ্যাম বয়েজ স্কুল (দেরাদুন) এবং ডুন স্কুল (দেরাদুন) তে অধ্যায়ন করেন। সঞ্জয় বিশ্ববিদ্যালয়ে পড়েননি কিন্তু গাড়ি নির্মাণ প্রকৌশলকে নিজের কর্মজীবন হিসেবে বেছে নেন এবং ইংল্যান্ডে তিন বছরের প্রশিক্ষণ নেন এই বিষয়ে। সঞ্জয় ক্রীড়া গাড়ির প্রতি খুবই আগ্রহী ছিলেন এবং ১৯৭৬ সালে বৈমানিকের লাইসেন্স পেয়ে যান। তিনি বিমান এ্যাক্রোব্যাটিক্সের প্রতি আগ্রহী ছিলেন এবং এটার জন্য তিনি পুরস্কারও পেয়েছিলেন। তাঁর বড় ভাই রাজীব যদিও ইন্ডিয়ান এয়ারলাইন্সের একজন ক্যাপ্টেন ছিলেন এবং রাজীবের মত সঞ্জয়ও তাঁর মার খুব ঘনিষ্ঠ ছিলেন। Carol Dommermuth-Costa (২০০২)। Indira Gandhi: Daughter of India। Twenty-First Century Books। পৃষ্ঠা 60। আইএসবিএন 978-0-8225-4963-5।  First Woman of India St. Petersburg Times, 10 January 1966. "Maruti and Sanjay Gandhi: The history of an illicit, extraordinary love affair"। Motoroids।  Rani Singh (২০১১)। Sonia Gandhi: An Extraordinary Life, An Indian Destiny। St. Martin's Press। পৃষ্ঠা 6। আইএসবিএন 978-0-230-34053-4।
বংশী (দ্ব্যর্থতা নিরসন)

উইকিঅভিধানে বংশী শব্দটি খুঁজুন। বংশী দ্বারা বোঝানো হতে পারে: বংশী পৈড়িপল্লি- তেলুগু চলচ্চিত্র পরিচালক। দ্বিজ বংশী দাস- ষোড়শ শতাব্দীর বাঙ্গালী কবি। বংশী (বাঁশি)- একপ্রকার বাদ্যযন্ত্র। বংশী (উপজাতি)-বাংলাদেশের একটি ক্ষুত্র উপজাতি। বংশী নদী- বাংলাদেশের একটি নদী। বংশী নদী (সাভার)- ঢাকা জেলার একটি নদী। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মন্দির

মন্দির (বাংলা উচ্চারণ: [মন্দির] (শুনুন)) বলতে বুঝানো হয় কোন একটি বিশেষ ধর্মের ধর্মীয় বা আধ্যাত্মিক কার্যকলাপ যেমন প্রার্থনা ও বলিদান, বা অনুরূপ অনুষ্ঠানাদির জন্য সংরক্ষিত একটি স্থাপনার কাঠামোকে। হিন্দু, বৌদ্ধ, শিখ, জৈন প্রভৃতি ধর্মীয় স্থাপনার সাথে মন্দির শব্দটি যুক্ত। হিন্দু মন্দির হিন্দু ধর্মাবলম্বীদের উপাসনালয়। হিন্দু মন্দির একটি পৃথক স্থাপনা বা অন্য কোনো স্থাপনার অঙ্গরূপে প্রতিষ্ঠিত হতে পারে। হিন্দুদের মন্দিরের সর্বাপেক্ষা গুরুত্বপূর্ণ বৈশিষ্ট্য হল মূর্তির উপস্থিতি। সাধারণত যে দেবতার মন্দির, মন্দিরের কেন্দ্রে সেই দেবতার মূর্তি স্থাপিত হয়। মন্দিরে প্রধান দেবতার পাশাপাশি অন্যান্য দেবতাও পূজিত হতে পারেন। অবশ্য কোনো কোনো মন্দির একাধিক দেবতার উদ্দেশ্যে উৎসর্গিত হয়; আবার কোথাও কোথাও মূর্তির বদলে প্রতীকের পূজা হয়ে থাকে।
অফিসিয়াল সিক্রেটস অ্যাক্ট, ১৯২৩

অফিসিয়াল সিক্রেটস অ্যাক্ট, ১৯২৩ এ আইনের ৩ ধারায় বলা হয়েছে, নিষিদ্ধ স্থানে যদি কেউ যায় বা যেতে উদ্যত হয় কিংবা ওই স্থানের কোনো নকশা বা স্কেচ তৈরি করে বা কোনো গোপন তথ্য সংগ্রহ বা প্রকাশ করে তবে সে অপরাধী হবে। ৩ (ক) ধারায় বলা হয়েছে যে, নিষিদ্ধ স্থানের কোনো ফটো, স্কেচ বা নকশা কেউ প্রকাশ করতে পারবে না। ৪ ধারায় বলা হয়েছে যে, কোনো বিদেশী এজেন্টের সঙ্গে যোগাযোগ করে খবর সংগ্রহ করা যাবে না। আইনের ৫ ধারায় বলা হয়েছে, কোনো নিষিদ্ধ এলাকা ও সরকার ঘোষিত কোনো এলাকা সম্পর্কীয় কোনো গোপনীয় অফিসিয়াল কোড বা পাসওয়ার্ড বা কোনো স্কেচ, প্ল্যান, মডেল, আর্টিকেল, নোট, দলিলপত্র অথবা তথ্য কোনো ব্যক্তি আইনসঙ্গত দখলে বা নিয়ন্ত্রণে রেখেও যদি যথাযথ সতর্কতা অবলম্বন না করে, যদি অন্য কোনো ব্যক্তির নিকট হস্তান্তর করে, তার নিয়ন্ত্রণাধীন তথ্যাদি অন্য কোনো বিদেশি রাষ্ট্র ব্যবহার করে, তাতে সেই ব্যক্তি অপরাধী হবে। ৫ (ক) উপধারা অনুযায়ী কোনো প্রতিরক্ষা নির্মাণকাজ, অস্ত্রাগার, নৌ, স্থল বা বিমান বাহিনীর স্থাপনা বা স্টেশন বা খনি, মাইনক্ষেত্র, কারখানা, ডকইয়ার্ড, ক্যাম্প বা বিমান বা গোপনীয় অফিসিয়াল কোড সংক্রান্ত অপরাধে শাস্তি মৃত্যুদণ্ড অথবা ১৪ বছর কারাদণ্ড। অন্যান্য অপরাধের ক্ষেত্রে দুই বছর কারাদণ্ড। [১]
জ্যাক রুবি

জ্যাক রুবি (Jack Ruby) (মার্চ ২৫, ১৯১১ – জানুয়ারি ৩, ১৯৬৭) প্রেসিডেন্ট জন এফ. কেনেডির আততায়ী লি হার্ভে অসওয়াল্ডের আততায়ী। তিনি পেশায় একজন নাইট ক্লাব অপারেটর ছিলেন। ২৪ শে নভেম্বর ১৯৬৩ সালে রুবি লী হার্বে ওসওয়াল্ডকে পুলিশের হেফাজতে থাকা অবস্থায় গুলি করে হত্যা করেন। এর দুই দিন আগে ওসওয়াল্ড যুক্তরাষ্ট্রের রাষ্ট্রপতি জন এফ কেনেডিকে হত্যার অভিযোগে গ্রেফতার হয়েছিলেন। ডালাসের জুরিগন তার মৃত্যুদন্ডের পক্ষে মত দেন। এই রায়ের বিরুদ্ধে উচ্চ আদালতে আপিল করার পর আদালত তার আপিল গ্রহণ করে নতুন করে বিচারের জন্য রায় দেন। তার নতুন বিচার শুরু হবার দিন রুবি অসুস্থ হয়ে পরেন এবং কারাগারে মৃত্যুবরণ করেন। তিনি ফুসফুসের ক্যান্সারে আক্রান্ত ছিলেন। The Warren Commission found that various dates were given in the records for Ruby's birth; the one most used by Ruby himself was March 25, 1911 (The Warren Report: Report of the President's Commission on the Assassination of President John F. Kennedy, 1964). His tombstone at Westlawn Cemetery, Chicago has April 25, 1911 as his birthdate Waldron, Martin (ডিসেম্বর ১০, ১৯৬৬)। "Ruby Seriously Ill In Dallas Hospital"। New York Times। পৃষ্ঠা 1।  New York Times Retrieved September 19, 2015 www.history.co.uk Retrieved September 19, 2015
প্রজ্ঞাসুন্দরী দেবী

প্রজ্ঞাসুন্দরী দেবী (জন্ম ১৮৮৪ – মৃত্যু ১৯৫০) একজন ভারতীয় রন্ধন প্রণালী বিষয়ক গ্রন্থ লেখিকা ও পত্রিকা সম্পাদক ছিলেন। ১৯০২ সালে প্রকাশিত তার আমিষ ও নিরামিষ আহার বাংলা সাহিত্যের একটি তাৎপর্যপূর্ণ রন্ধন প্রণালী বিষয়ক গ্রন্থ। ১৮৯৭ সালের প্রারম্ভ থেকে প্রজ্ঞাসুন্দরী পুণ্য নামের একটি পত্রিকা প্রকাশ করেছিলেন। প্রজ্ঞাসুন্দরী দেবী বিজ্ঞানী হেমেন্দ্রনাথ ঠাকুর তথা পূর্ণিমা দেবীর কন্যা। তার পিতামহ দেবেন্দ্রনাথ ঠাকুর ছিলেন একজন দার্শনিক এবং প্রপিতামহ দ্বারকানাথ ঠাকুর ছিলেন একজন উদ্যোগপতি। নোবেল পুরস্কার বিজয়ী সাহিত্যিক তথা কবি রবীন্দ্রনাথ ঠাকুর ছিলেন তার কাকা। ১৮৯১ সালে প্রজ্ঞাসুন্দরী দেবী রসরাজ লক্ষ্মীনাথ বেজবরুয়ার সাথে বিবাহসূত্রে আবদ্ধ হন। তারা চারটি সন্তানের পিতা-মাতা ছিলেন যদিও একজন খুব কম বয়সে মারা যায়। উল্লেখযোগ্য যে, লক্ষ্মীনাথ বেজবরুয়া প্রজ্ঞাসুন্দরী দেবীকে তার রন্ধন প্রণালীগুলি বই আকারে প্রকাশ করতে উৎসাহিত করেন। ১৯৫০ সালে প্রজ্ঞাসুন্দরী দেবী ইহলীলা সংবরণ করেন। লক্ষ্মীনাথ বেজবরুয়া রবীন্দ্রনাথ ঠাকুর Utsa Ray, Culinary Culture in Colonial India (Cambridge University Press 2015): 63. Pragyasundari Devi, Amish O Niramish Ahar (1902), via Archive.org Utsa Ray, "Aestheticizing Labour: An affective discourse of cooking in colonial Bengal" South Asian History and Culture 1(1)(January 2010): 60-70. Devapriya Roy, "Cooking with Pragyasundari: A woman of the Tagore household tells you how to make bhapa ilish" The Indian Express (October 8, 2017). Chitra Deb, Women of the Tagore Household (Penguin UK 2010)
লাল বাহাদুর শাস্ত্রী রাষ্ট্রীয় প্রশাসন একাডেমী

লাল বাহাদুর শাস্ত্রী রাষ্ট্রীয় প্রশাসন একাডেমী (Lal Bahadur Shastri National Academy of Administration, সংক্ষেপে LBSNAA) ভারতে সার্বজনিক নীতি ও লোক প্রশাসনের প্রশিক্ষণ প্রতিষ্ঠান। ভারত সরকার দ্বারা সঞ্চালিত এই একাডেমিটি উত্তরাখণ্ডের মুসৌরীতে অবস্থিত। ভারতীয় প্রশাসনিক সেবা, ভারতীয় পুলিশ সেবা, ভারতীয় বন সেবা ও অন্যান্য গ্রুপ-A কেন্দ্রীয় সেবাসমূহের অসামরিক সেবার প্রাধীকারীদেরকে প্রশিক্ষণ প্রদান করা একাডেমিটির মুখ্য উদ্দেশ্য। ভারতীয় প্রশাসনিক সেবার প্রশিক্ষিত প্রাধীকারীদেরকে দিল্লীতে অবস্থিত জওহরলাল নেহরু বিশ্ববিদ্যালয় থেকে লোক ব্যবস্থাপনা বিষয়ে স্নাতকোত্তর ডিগ্রী প্রদান করা হয়। "Facilities"। Lal Bahadur Shastri National Academy of Administration। ১৯ মে ২০১৭ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৭।  উইকিমিডিয়া কমন্সে লাল বাহাদুর শাস্ত্রী রাষ্ট্রীয় প্রশাসন একাডেমী সংক্রান্ত মিডিয়া রয়েছে। আনুষ্ঠানিক ওয়েবসাইট